**Εξεταστική εαρινού εξαμήνου 2023-2024**

**0402Υ. Εισαγωγή στην Κοινωνική Ψυχολογία**

**Θέματα εξετάσεων**

1. Αφού παρουσιάσετε σύντομα το πείραμα εργαστηρίου του Brehm (1956) σχετικά με τη συμπεριφορά αντίθετη προς τις στάσεις, τεκμηριώστε με ποιον τρόπο το πείραμα αυτό στηρίζει το σκεπτικό της γνωστικής ασυμφωνίας στο πλαίσιο της έρευνας για τις στάσεις.

2. Περιγράψτε τη δομή του πειράματος αυτού με όρους μεταβλητών σύμφωνα με τη μεθοδολογία πειραματικής έρευνας στην Κοινωνική Ψυχολογία.

3. Ποια είναι η βασική διαφορά ανάμεσα στο σκεπτικό του πειράματος αυτού και του πειράματος εργαστηρίου των Festinger & Carlsmith (1959), ώστε να θεωρείται ότι προσθέτει κάτι επιπλέον στην κοινωνικοψυχολογική γνώση για τη γνωστική ασυμφωνία;

4. Αφού παρουσιάσετε σύντομα την έννοια της πληροφοριακής κοινωνικής επιρροής (πείραμα Sherif, 1936), δώστε ένα παράδειγμα από την κοινωνική ζωή στην εκπαίδευση (μιας βαθμίδας της επιλογής σας) όπου η πληροφοριακή επιρροή έχει θετικές συνέπειες.

5. Αφού παρουσιάσετε σύντομα την έννοια της κανονιστικής κοινωνικής επιρροής (πειράματα Asch, 1951, 1956), δώστε ένα παράδειγμα από την κοινωνική ζωή στην εκπαίδευση (μιας βαθμίδας της επιλογής σας) όπου η κανονιστική επιρροή έχει θετικές συνέπειες.

6. Αφού παρουσιάσετε σύντομα το σκεπτικό των πειραμάτων των «ελάχιστων ομάδων» του Tajfel σχετικά με την ενδο-ομαδική μεροληψία ως αντιπροσωπευτικών της θεωρίας της κοινωνικής ταυτότητας, τεκμηριώστε με ποιον τρόπο η θεωρία αυτή επιχειρεί να εξηγήσει την προκατάληψη στο πλαίσιο των διομαδικών σχέσεων.

7. Αφού παρουσιάσετε σύντομα το σκεπτικό των πειραμάτων πεδίου του Sherif ως αντιπροσωπευτικών της θεωρίας της ρεαλιστικής σύγκρουσης στο πλαίσιο της έρευνας των διομαδικών σχέσεων, τεκμηριώστε ποια είναι η βασική διαφορά ανάμεσα στο σκεπτικό των πειραμάτων αυτών και των πειραμάτων των «ελάχιστων ομάδων» του Tajfel σε σχέση με τις αιτίες της προκατάληψης.